Andrey Zaykin. Andrey Lvovich Zaykin (; 1968-yil 15-avgust, Toshkent, —1993-yil 1-iyun, Sankt-Peterburg) – sovet, oʻzbek va rus sobiq futbolchisi, darvozabon ampulasida oʻynagan. Futbolchilik faoliyati. Toshkent shahridagi oʻsmirlar sport maktabi tarbiyalanuvchisi, birinchi murabbiyi S. A. Arutyunov. 1984—1986-yillarda „Paxtakor“ jamoasi tarkibida oʻynagan. Paxtakor jamoasini tark etganidan soʻng 1986-yilda „Shaxtyor“ (Angren) va 1987-yilda „Zarafshon“ (Navoiy) klublarida ham oʻynagan. Rossiya chempionatlarida. 1988—1989-yillarda SKA Rostov klubi tarkibida oʻynagan. Bu davrda 19 oʻyin oʻtkazib 32 ta gol oʻtkazib yuborgan. 1990-yilda Leningradning „Zenit“ jamoasi bilan shartnoma imzolagan. 1991-yilda Latviyaning Pardaugava uchun 10 ta oʻyin oʻtkazgan va keyinchalik „Zenit“ klubi tarkibiga qaytgan. 1992-yilda Andrey Rossiya oliy ligasida ikkita oʻyin oʻtkazgan. 1993-yil 1-iyunda 25 yoshida Zaykin ogʻir va davolab boʻlmaydigan kasallikdan vafot etgan.